**KRAJEVNA SKUPNOST LOKVE - LAZNA**

Z A P I S N I K

sestanka sveta KS, ki je bil 4. 1. 2023 ob 18.00 v dvorani KS Lokve-Lazna.

Prisotni: Zdravka Bavdaž, Vlasta Skok, Tea Ličen, Zoran Štanta, Nejc Rijavec, Uroš Skok in Boštjan Skok

Dnevni red:

1. Potrditev zapisnika dopisne seje

2. Organizacija dela sveta KS

3. Program prihodnjega dela

4. Razno

1. **Potrditev zapisnika dopisne seje**

Člani sveta na zapisnik dopisne seje, ki je trajala od 21. 12. 2022 (18:42) do 27. 12. 2022 (12:00), niso imeli pripomb in so ga soglasno potrdili.

1. **Organizacija sveta KS**

Člani sveta so zadolženi za naslednja delovna področja:

* Boštjan Skok – predsednik
* Uroš Skok – podpredsednik
* Tea Ličen – kulturne prireditve, zapisniki
* Zdravka Bavdaž – Lazna in socialne zadeve
* Vlasta Skok – socialne zadeve, pokopališče in prostori KS
* Zoran Štanta – Lazna in delovne akcije
* Nejc Rijavec – pluženje in delovne akcije
1. **Program prihodnjega dela**

 Podani so bili naslednji predlogi:

* aktivnosti za ureditev in razširitev ceste Lokve–NG, kjer je potrebno (dopisi, sodelovanje z ostalimi KS ...),
* aktivnosti za ureditev in vzdrževanje ceste Lokve–Čepovan ter Lokve–Predmeja (dopisi, sodelovanje z ostalimi KS ...),
* enotna ureditev ekološkega otoka in zabojnikov za smeti,
* vzdrževalna dela in skrb za urejenost na objektih oz. skupnih prostorih/opremi (košnja, barvanje ...), spomeniki ...,
* izpeljava kulturnih in ostalih prireditev (obdaritev starejših občanov, dedek Mraz, 8. marec),
* krajevni praznik – dogovor z ostalimi akterji na Lokvah,
* aktivno sodelovanje s TD Lokve (skupne seje) in drugimi akterji na Lokvah,
* »vključitev« na novo priseljenih oseb v kraj,
* muzej gozdarstva,
* obžagovanje drevja okrog šole,
* sanacija kapelice na Lazni,
* popravilo posameznih odsekov cest proti Lazni ter postavitev odsevnikov,
* dokončanje asfaltacije poti na Lazni (do hišne št. 1),
* podaja predloga občini za ureditev pogojev za dodatne stanovanjske hiše,
* zbor krajanov in seznanitev z njihovimi predlogi glede razvoja vasi Lokve,
* izboljšanje internetne povezave.

Sprejeti sklepi:

**Sklep 1:** Pripravi se dopis za ureditev in vzdrževanje ceste Lokve–Čepovan ter Lokve–Predmeja. Zadolžena: Tea Ličen in Zoran Štanta

**Sklep 2:** Pripravi se idejno rešitev za ureditev ekološkega otoka. Zadolžena: Zoran Štanta in Boštjan Skok

**Sklep 3:** Pripravi se popis površin, ki jih je potrebno kositi, skupaj s pogostostjo košnje. Zadolžen: Uroš Skok

**Sklep 4:** Pripravi se idejni načrt za muzej gozdarstva. Zadolžena: Vlasta Skok

**Sklep 5:** Pripravi se predlog koncepta za izvedbo kulturnih prireditev. Zadolžena: Tea Ličen

**Sklep 6:** Krajanom, ki praznujejo okroglo obletnico, se pošlje čestitka v imenu Sveta KS. Zadolžena: Zdravka Bavdaž

**Sklep 7:** Soškemu gozdnemu gospodarstvu se pošlje vprašanje oz. pobuda, da se krajanom omogoči uporabo peskokopa na Lazni. Zadolžen: Boštjan Skok

**Sklep 8:** Preveri se prostorske načrte z namenom umestitve dodatnih hiš na Lokvah. Zadolžen: Zoran Štanta

**Sklep 9:** Preveri se potreba po sanaciji lokalnih poti (npr. podporni zidovi, udarne jame ...). Zadolžen: Nejc Rijavec

**Sklep 10:** Pridobi se kontakt osebe, ki je usposobljena za obžagovanje dreves. Zadolžen: Zoran Štanta

**Sklep 11:** Naredi se popis dela za sanacijo kapelice na Lazna. Zadolžena: Zdravka Bavdaž in Uroš Skok

**Sklep 12:** Začne se aktivnosti za dokončanje asfaltacije ceste na Lazni (do hišne št. 1) ter popravilo posameznih odsekov cest proti Lazni ter postavitev odsevnikov. Zadolžen: Boštjan Skok

1. **Razno**

**Sklep 13:** Članom sveta se za njihovo udeležbo na sejah sveta KS izplačuje sejnine.

Sestanek se je zaključil ob 20.40.

Zapisal: Boštjan Skok

 Predsednik Sveta KS Lokve-Lazna

 Boštjan Skok